armvectores/hy_wikipedia_2023 huggingface dataset:
Օռլեան (ֆիլմ)

«Օռլեան », 2015 թվականին նկարահանված ռուսական ֆիլմ-առակ, որի ռեժիսորը Անդրեյ Պրոշկինն է, իսկ սցենարիստը՝ Յուրի Արաբովը։
Ֆիլմը մասնակցեց XXXVII Մոսկովյան միջազգային կինոփառատոնի մրցութային ծրագրին: Գլխավոր դերակատարը Ելենա Լյադովան է, ով պարգևատրվել է «Արծաթե Գեորգի» մրցանակով կանացի լավագույն դերի համար:


== Սյուժե ==
Փոքրիկ քաղաք Օռլեան, տեղակայված ալթայան տափաստանում աղի լճի ափին։ Հիվանդանոցի պալատում հերթական արհեստական վիժումը կատարելուց հետո պառկած գեղեցկուհի Լիդկայի մոտ հայտնվում է տարօրինակ պարոն՝ Պավլյուչեկ անունով, ով դահիճ է։ Պարոնի հարցերից հիստերիկայի մեջ ընկնելով՝ Լիդկան վազում է իր ընկերոջ՝ վիրաբույժ Ռուդիկի մոտ։ Արտաքինը փոխած դահիճը հայտնվում է Ռուդիկի տանը, որտեղ պառկած է կաթվածահար եղած հայրը...


== Դերերում ==
Ելենա Լյադովա- Լիդկա, վարսահարդար
Օլեգ Յագոդին- Ռուդիկ, վիրաբույժ
Վիտալի Հաեվ- Նեվոլին, քննիչ
Վիկտոր Սուխորուկով- Պավլյուչեկ, դահիճ
Տիմոֆեյ Տիբունցեվ- Բորյա Ամարետտո, աճպարար
Պավել Տաբակով- Իգոր, վարսավիրանոցի հավաքարար


== Անձնակազմ ==
Ռեժիսոր- Անդեյ Պրոշկին
Սցենարի հեղինակ- Յուրի Արաբով
Օպերատոր- Յուրի Ռայսկիյ
Նկարիչ- Յուրի Կարասիկ
Երգահան- Ալեքսեյ Այգի, Մարտին Ժակ («The Tiger Lillies»)
Ձայնի ռեժիսոր— Մաքսիմ Բելովոլով
Մոնտաժի ռեժիսոր- Նատալյա Կուչերենկո
Կուստյումների նկարիչներ- Վլադիմիր Նիկոֆորով, Դմիտրիյ Անդրեև
Պլաստիկ գրիմ- Պյոտր Գորշենին
Համակարգչային գրաֆիկա- CG Factory
Պրոդյուսերներ- Իգոր Միշին, Նատալյա Գոստյուշինա


== Նկարահանումների պատրաստում ==
Ֆիլմի սցենարը գրված է Յուրի Արաբովի կողմից իր նույնանում վեպի հիման վրա: 2011 թվականին «Օռլեան» վեպը միացավ «Մեծ գիրք» գրականության մրցանակաբաշխության ֆինալիստների թվին: Վեպի դեպքերը տեղի են ունենում Ղազախստանի սահմանից ոչ հեռու անապատում գտնվող փոքրիկ քաղաքում: Սկզբում որոշվեց նկարահանվել ալթայան տափաստաններում։ Բայց ֆինանսը չներելու պատճառով որոշվեց նկարահանել Ղրիմում։ Նկարահանումների համար գլխավոր օբյեկտները՝ տարօրինակ բնակավայրերն ու աղի լճերը։


== Սաունդթրեք ==
Ֆիլմի առաջին մոնտաժային տարբերակում օգտագործվել էր բրիտանական խումբ The Tiger Lillies-ի 2008 թվականի The Freaks ալբոմի երգերը։ Երբ խումբը համերգով եկավ Մոսկվա, ռեժիսորը մտածեց նրանց երգերն օգտագործելորպես սաունդթրեք։ Նայելով առաջիկա ֆիլմի նյութը՝ խմբի անդամները որոշեցին գրել հատուկ Orleans ալբոմը։ Ձայնագրվել էր 12 երգ։ Բացի The Tiger Lillies-ի երգերից, ֆիլմում հնչում է նաև երգահան Ալեքսեյ Այգիի երաժշտությունը։


== Մրցանակներ ==
XXXVII Մոսկովյան միջազգային կինոփառատոն.
«Արծաթե Գեորգի» մրցանակ, լավագույն կանացի դեր- Ելենա Լյադովա
Ռուսաստանի կինոխմբի ֆեդերացիա- լավագույն ֆիլմ ընտրությունների համաձայն
«Սպիտակ փիղ» մրցանակաշխություն.
2-րդ պլանի լավագույն տղամարդու դեր- Օլեգ Յագոդինլավագույն սաունդթրեք
լավագույն տղամարդու դեր- Օլեգ
«Նիկա» մրցանակաբաշխություն
լավագույն ձայնային ռեժիսոր- Մաքսիմ Բելովոլով
լավագույն սցենարի աշխատանք- Յուրի Արաբով
լավագույն տղամարդու դեր- Օլեգ Յագոդին
լավագույն երաժշտություն- Մարտին Ժակ, Ալեքսեյ Այգի
լավագույն օպերատորական աշխատանք- Յուրի Ռայսկի
նկարչի լավագույն աշխատանք- Յուրի Կարասիկ
կոստյումների լավագույն նկարիչ- Դմիտրի Անդրեև, Վլադիմիր Նիկիֆորով


== Ծանոթագրություններ ==
Հեռուստատեսությունը Լատվիայում

Լատվիայում հեռուստատեսության եթերի առաջին փորձարկումները կատարվել են 1937 թ.։ Մշտապես հեռուստատեսությունը սկսել է գործել 1954 թվականից։ Ներկայումս հեռուստատեսությունը հանդիսանում է երկրի ամենապահանջված ԶԼՄ-ի տեսակը։ Հոդվածը ներկայացնում է երկրում գործող հեռուստաալիքների ցանկը։


== Ազգային հեռուստատեսություն ==


== Մասնավոր հեռուստաալիքներ ==


== Արտասահմանյան եթերային հեռուստաալիքներ ==


== Արբանյակային և կաբելային հեռուստաալիքներ ==
LTV1 HD
LTV7 HD
LTV3
TV XXI [19]
Kinomania [20]
Eurosport
Sony Entertainment Television
HBO
HBO Comedy
Viasat (MTG) [21]
TV1000
TV1000 Action
TV1000 Premium
Viasat Sport Baltic
Viasat Golf
Viasat Premier League HD
Viasat History
Viasat Explorer
Viasat Nature
Fox Broadcasting Company
FOX
Fox Life
Fox Crime
National Geographic Channel
NonStop
Silver Baltic
Showtime Baltic
Star!


== Գավառային հեռուստաալիքներ ==
TV Dzintare - Լիեպայա
VTV - Վալմիերա [22]
LRTV - Ռեզեկնե [23]
TV Miljons - Դաուգավպիլս
STV - Սկրունդա [24]
Ogres TV - Օգրե
TV Viļāni - Վիլյանի
VTV - Վենտսպիլս [25]
Kurzemes TV - Ventspils


== Փակված հեռուստաալիքներ ==
MTV Latvia
RBS TV
LZK (Latvijas Ziņu kanāls - Լատվիայի լրատվական ալիք)


== Ծանոթագրություններ ==
Վալլի կամուրջ

Վալլի կամուրջ (իտալերեն՝ Ponte di via delle Valli), կամուրջ-ուղանցույց Իտալիայի մայրաքաղաք Հռոմում։ Վիա դելլե Վալլի ճանապարհի մասն է կազմում։ Կապում է Մոնտե Սակրո և Տրիեստե շրջանները։ Սկիզբ է առնում Gondar հրապարակից և շարունակվում մինչև Conca d'Oro հրապարակ։ Հատում է Անյենե գետը։


== Նկարագրություն ==
Կամրջի բացումը տեղի է ունեցել 1963 թվականի հունվարի 16-ին։ Այն իրենից ներկայացնում է ուղանցույց, որի տակով անցնում են երկու տարբեր երկաթգծեր՝ FR1 Ֆիումիցինո-Օրտե և Ֆլորենցիա-Հռոմ։
Կամրջի երկարությունը 82 մետր է։


== Երթուղի ==
Վալլի կամուրջը հասանելի է Հռոմի մետրոպոլիտենի B գծի Libia և Conca d'Oro կայարաններից, ինչպես նաև ռեգիոնալ FL1 երկաթգծի Roma Nomentana և Val D'Ala կայարաններից։


== Ծանոթագրություններ ==


== Գրականություն ==
Claudio Rendina, Enciclopedia di Roma, Roma, Newton Compton Editori, 2005, ISBN 88-541-0304-7.
Ուրախ կախարդանք

«Ուրախ կախարդանք» (ռուս.՝ «Весёлое волшебство»), 1969 թվականի խորհրդային ֆիլմ-հեքիաթ, որը նկարահանվել է Նինա Գեռնետի և Գրիգորի Յագդֆելդի «Կատյան և հրաշքները» պիեսի հիման վրա։


== Սյուժե ==
Դաշտում պոկելով անտեսանելի ծաղիկներ՝ Կատյան չէր էլ կասկածում, որ գտել է հրաշագործ «կաշչևյան խոտը», որը կարող է վերացնել Վասիլիսայի կախարդանքը։ Այս աղջկա մասին պատմել է ծեր հավաքարար Ակուլինա Իվանովնան, որը հեռավոր անցյալում եղել է Բաբա Յագան։ Ցախավելի վրա հեծած՝ նրանք դուրս են թռչում գրադարանի պատուհանից՝ արկածներին ընդառաջ, տանելով կախարդական գիրքը, առանց որի Կոշչեյին ոչ մի կերպ չեն հաղթի։


== Դերերում ==
Մարինա Կոզոդաևա – Կատյա
Անդրեյ Վոյնովսկի – Լիսիչկին
Վալենտինա Սպերանտովա – Ակուլինա Իվանովնա / Բաբա Յագա
Ելիզավետա Ուվարովա – Կիկիմորա
Վալենտին Բրիլեև – Լեշի
Ֆեոդոր Նիկիտին – Կոշչեյ Անմահ
Նատալյա Էնկե – Զոյա Պետրովնա
Սվետլանա Սմեխնովա – Գեղեցկուհի Վասիլիսա
Յուրի Չեքուլաև – էքսկուրսավար
Զինաիդա Վորկուլ – էպիզոդ
Արթուր Նիչյոնկին – էպիզոդ


== Նկարահանող խումբ ==
Սցենարիստներ՝ Նինա Գեռնետ, Գրիգորի Յագդֆելդ
Բեմադրող ռեժիսոր՝ Բորիս Ռիցարև
Բեմադրող օպերատոր՝ Լև Ռագոզին
Բեմադրող նկարիչ՝ Անատոլի Անֆիլով
Կոմպոզիտոր՝ Մ. Մարուտաև
Հնչյունային օպերատոր՝ Ս. Գուրին
Հագուստի նկարիչ՝ Է․ Գորբաչով
Մոնտաժող՝ Ս. Եսաուլենկո
Տնօրեն՝ Իվան Մորոզով


== Տեխնիկական տվյալներ ==
Լայնէկրան, սև-սպիտակ, հնչուն
Վարձույթ ԽՍՀՄ-ում՝ 2,1 մլն հանդիսատեսՆկարահանումներն անցկացվել են Վելիկի Ռոստովում և Յալթայում, ինչպես նաև Մաքսիմ Գորկու անվան կինոստուդիայի տաղավարներում։


== Ծանոթագրություններ ==


== Արտաքին հղումներ ==
Ноты и аудио-иллюстрации из саундтрека к к/ф «Весёлое волшебство»
Մոպեդ

Մոպեդ (շվեդերեն motor - շարժիչ և pedal - ոտնակ բառերից), մինչև 49,8 սմ³ աշխատանքային ծավալ ունեցող ներքին այրման շարժիչով ու ետևի անվի ոտնակային շղթայական հաղորդակով երկանիվ փոխադրամիջոց։ Զարգացնում է մինչ 7 50 կմ/ժ արագություն։ Սովորական մոպեդի շարժիչի հզորությունը 1,62−1,84 կվտ (2,2−2,5 ձիաուժ) է։ Փոխանցումների փոփոխումը կատարվում է ղեկի ձախ ծայրում գտնվող ղեկալծակի օգնությամբ։ Ոտնակները ծառայում են շարժիչն աշխատեցնելու և արգելակելու համար։ Գոյություն ունեն էլեկտրական կուտակիչային շարժիչով մոպեդներ։
Մոպեդների զանգվածային արտադրությունը սկսվել է 1940-ական թվականների վերջում։
Մաառիցա

Մաառիցա (էստ․՝ Maaritsa), գյուղ Էստոնիայի Պիլվամաա նահանգի Վալգյեռվե շրջանում։
2011 թվականի տվյալներով գյուղում բնակվում էր 178 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոգդանովկա (գյուղ, Կրասնինսկի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ռուս.՝ Богдановка), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիշմա-Կարան

Չիշմա-Կարան (ռուս.՝ Чишма-Каран, բաշկիրերեն՝ Шишмә-Ҡаран), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեռավոր համաստեղություն (ֆիլմ)

«Հեռավոր համաստեղություն» (անգլ.՝ Distant Constellation), 2017 թվականին թուրք-ամերիկացի վավերագրական կինոռեժիսոր, օպերատոր Շևաուն Միզրահիի նկարահանած վավերագրական ֆիլմը։  2018 թվականին առաջադրվել է Independent Spirit Award-ի (Անկախ ոգու մրցանակ) և ընդգրկվել է 2017 թվականի Լավագույն չտարածված ֆիլմերի մեկնաբանման ցանկում։ 2018 թվականին ներկայացվել է Ոսկե ծիրան կինոփառատոնում և արժանացել «Լավագույն վավերագրական ֆիլմ» մրցանակին։ Ֆիլմի պրոդյուսերներն են Դենիզ Բուգան և Շելը Գրիզիմը։ Ֆիլմը ստեղծվել է ԱՄՆ-ի, Թուրքիայի և Հոլանդիայի համատեղ արտադրությամբ։


== Սյուժե ==
Ֆիլմում ներկայացվում է Ստամբուլի մի ծերանոցի բնակիչների կյանքը, այն Ցեղասպանությունը վերապրած մարդկանց ապրումների ու հիշողությունների մասին է։ Ֆիլմի հերոսները պատմաբաններ են, արվեստագետներ, պճնամոլներ, հասարակ մարդիկ, որոնք հիշում են անցյալի տխուր իրադարձությունները, ինչպես նաև՝ արկածային հետաքրքրությունները։
Մի կին Հայոց ցեղասպանության մասին իր հուշերն է պատմում, դաշնակահարը մինչև սիրո խոստովանություն անելը մի ստեղծագործություն է կատարում, կույր լուսանկարիչը տեսախցիկն ուղղում է դեպի դիտողը՝ սկսելով իր խաղը։ Ֆիլմը ծերանոցի բնակիչների մոռացված վիճակի մեջ հիպնոսային ռիթմեր է գտնում, իսկ դրսում չարագուշակ շինարարական գործիքները կերպափոխում են տարածքը։


== Մրցանակներ ==
Վիեննալե (Վիեննայի միջազգային կինոփառատոն), արժանացել է միջազգային կինոքննադատների մրցանակին
Սևիլյայի կինոփառատոն, New Waves Non-fiction մրցանակ
Առաջադրվել է 23-րդ միջազգային ամենամյա Independent Spirit մրցանակի համար
Չոնջուի միջազգային կինոփառատոնում արժանացել է «Լավագույն ֆիլմ» մրցանակին
Լոկարնոյի կինոփառատոնում արժանացել է «Ժյուրիի հատուկ հիշատակում» մրցանակին, 2017
International Documentary Association Awards, «Լավագույն կինեմատոգրաֆիա» մրցանակ
International Documentary Association Awards, առաջադրվել է «Լավագույն մոնտաժում» մրցանակի համար
Cinema Eye Honors, առաջադրվել է՝ «Լավագույն դեբյուտային ֆիլմ»
Cinema Eye Honors, առաջադրվել է՝ «Լավագույն կինեմատոգրաֆիա»
Լոնդոնի կինոփառատոն, առաջադրվել է՝ «Լավագույն վավերագրական ֆիլմ»
Տակոմայի կինոփառատոն, «Լավագույն վավերագրական ֆիլմ» մրցանակ
DokuFest, «Լավագույն ֆիլմ» մրցանակ
Message to Man, «Լավագույն դեբյուտային ֆիլմ» մրցանակ
Message to Man, International Federation of Film Societies Prize
Ոսկե ծիրան կինոփառատոն, «Լավագույն վավերագրական ֆիլմ» մրցանակ


== Ծանոթագրություններ ==
Սեն Ժան դե Էսարտիեռ

Սեն Ժան դե Էսարտիեռ (ֆր.՝ Saint-Jean-des-Essartiers), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 195 մարդ, բնակչության խտությունը` 23.58 մարդ/կմ²։ Բնակավայրը զբաղեցնում է 8.27 կմ² տարածք։
2017 թվականի հունվարից Սետ Վան, Դամպիեռ և Լա Լանդ սյուր Դրոմ համայնքների հետ միասին հանդիսանում է Վալ դը Դրոմ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 38 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 123 աշխատունակ (15-64 տարեկան)  բնակիչ, որոնցից ակտիվ էին 87-ը, իսկ ոչ ակտիվները` 36։ Ակտիվության ցուցանիշը կազմում է 70,7 %։ 87 աշխատունակ մարդկանցից աշխատել է 77 անձ (49 տղամարդ և 28 կին)։ Գործազուրկ են եղել 10 անձ (4 տղամարդ և 6 կին)։ 36 անաշխատունակներից 7-ը եղել են աշակերտներ կամ ուսանողներ, 10-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պյոտր Վերշիգորա

Պյոտր Պետրովիչ Վերշիգորա (մայիսի 3 (16), 1905, Olgopolsky Uyezd, Պոդոլսկի նահանգ, Ռուսական կայսրություն - մարտի 27, 1963(1963-03-27), Holercani, Մոլդովական ԽՍՀ, ԽՍՀՄ), ռուս սովետական գրող, գեներալ-մայոր, Սովետական Միության հերոս (1944 թվական)։ ԽՄԿԿ անդամ 1943 թվականից։
Եղել է դերասան և ռեժիսոր։ Հայրենական մեծ պատերազմի ժամանակ եղել է Կովպակի պարտիզանական միավորման հրամանատարներից (1943 թվականի դեկտեմբերից՝ 1-ին Ուկրաինայի պարտիզանական դիվիզիայի հրամանատար)։ Պատերազմից հետո, 1947-1954 թվականներին դասախոսել է գլխավոր շտաբի ակադեմիայում։ Գրել է «Մաքուր խղճով մարդիկ» (1946, ԽՍՀՄ պետական մրցանակ, 1947, հայերեն հրատարակություն՝ 1948), «Կարպատյան ռազմերթ» (1950), «Ռազմերթ դեպի Սան և Վիսլա» (1959), «Հարազատ տուն» (1962) և այլ գրքեր, որոնցում արտացոլել է թշնամու թիկունքում սովետական մարդկանց հերոսական պայքարը։ Վերշիդորայի գլխավորած դիվիզիայի շարքերում է մարտնչել «Հաղթանակ» հայկական պարտիզանական ջոկատը։ Պարգևատրվել է Լենինի 2, Կարմիր դրոշի, Բոգդան Խմելնիցկու 1-ին աստիճանի շքանշաններով։


== Ծանոթագրություններ ==
Մենարգենս

Մենարգենս (իսպ.՝ Menarguéns, բասկ.՝ Menarguens, կատ.՝ Menàrguens), մունիցիպալիտետ Իսպանիայում։ Մտնում է Լայդա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Նոգեռա շրջանի կազմում։ Տարածքը զբաղեցնում է 20,3 կմ²։ Բնակչությունը՝ 867 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 46 կմ։


== Արտաքին հղումներ ==
Գուրգեն Ջանոյան

Գուրգեն Միխայիլի Ջանոյան (), խորհրդային հայ դերասան, ռեժիսոր։ ՀԽՍՀ ժողովրդական արտիստ։


== Կենսագրություն ==
Գուրգեն Ջանոյանը եղել է Արտաշատի Ա․ Խարազյանի անվան դրամատիկական թատրոնի դերասան, ռեժիսոր, գլխավոր ռեժիսոր և տնօրեն։


== Ֆիլմագրություն ==


== Ծանոթագրություններ ==
Ստարոբորիսկինո

Ստարոբորիսկինո (ռուս.՝ Староборискино), գյուղ Ռուսաստանի Օրենբուրգի մարզի Սևերնի շրջանի կազմում։
Բնակչությունը 2010 թվականին գրանցված տվյալներով կազմում էր 458 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրոիցկի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՏրոիցկիՏրոիցկի (ռուս.՝ Троицкий), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամել Բենթ

Ամել Բենթ (Ամել Բենթ Բաշիր, արաբ․՝ أمل بنت بشير‎‎, հունիսի 21, 1985(1985-06-21), Joué-lès-Tours), ֆրանսիացի երգչուհի։


== Կենսագրություն ==
Ամել Բենթը մեծացել է ֆրանսիական Լա Կուրնյով համայնքում ծնունդով Ալժիրից և մարոկկան ընտանիքից։ Ամելը հայտնի է դարձել Nouvelle Star հեռուստաշոույի երկրորդ սեզոնում մասնակցելուց հետո, ֆրանսիական Pop Idol անալոգիայում և Աստղերի ֆաբրիկայում, որտեղ նա հասել է մինչև կիսաեզրափակիչ։ Հեռուստաշոույից մեկ տարի անց։ 2004 թվականի վերջին, դուրս է եկել նրա առաջնաելույթային «Un Jour d'été» (Ամառային օր) ալբոմը։ Գրեթե վաճառվել է ալբոմի ավելի քան 550. 000 կրկնօրինակ Ֆրանսիայում, հիմանականում, շնորհիվ «Ma Philosophie» սինգլի հաջողության, որը վաճառվել է ավելի քան 500. 000 կրկնօրինակ և մնացել է առաջին հորիզոնականում Ֆրանսիայի հիթ շքերթներում վեց շաբաթ։


== Սկավառակագրություն ==


=== Ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
www.amelbent.com/ Ամել Բենթ. պաշտոնական կայք
Профиль Amel Bent на frenchmusicals.ru Archived 2016-03-04 at the Wayback Machine.
Միխայիլ Ավետով

Միխայիլ Նիկիտիչ Ավետով (ռուս.՝ Микаэл Мкртичевич, հունվարի 2, 1895(1895-01-02), Թուրքմենստան - 1972, Մոսկվա, ԽՍՀՄ), հայկական ծագումով ռուս նկարիչ։


== Կենսագրություն ==
Ծնվել է Սերդար քաղաքում, ապրել և աշխատել է Սանկտ Պետերբուրգում, Մոսկվայում։
1915-1916 թվականներին սովորել է Նկարիչների խրախուսման միության նկարչության դպրոցում, Նիկոլայ Ռերիխի և Արկադի Ռիլովի դասարաններում։
1917-1918 թվականներին Դմիտրի Կարդովսկու աշակերտն է եղել Սանկտ Պետերբուրգի գեղարվեստի ակադեմիայում։
1918-1920 թվականներին ուղևորվել է դեպի Հեռավոր Արևելք և Միջին Ասիա։ 1918 թվականից` ցուցահանդեսների մասնակից։
1922-1925 թվականներին դասավանդել է Մոսկվայի Արևելքի աշխատավորների կոմունիստական համալսարանում։
Եղել է «Մոսկվացի գեղանկարիչներ» (1925), «Կեցություն» (1926-1929), «Մոսկվացի նկարիչներ» (1930-1932) միությունների անդամ։
Կինը Վերա Վերեշչագինան էր։


== Ստեղծագործություն ==
Եղել է գեղանկարիչ, նկարել է բնապատկերներ, դիմանկարներ, թեմատիկ կտավներ։ Նրա վաղ աշխատանքներն ունեն գեղարվեստական մեծ արժեք, ուշ շրջանի գործերը նկարվել են ըստ սոցռեալիզմի կանոնների։
Ավետովի ստեղծագործությունները պահվում են տարբեր թանգարանային հավաքածուներում, որոնցից են Տրետյակովյան պատկերասրահը, Ադրբեջանի արվեստի ազգային թանգարանը և այլն։


== Ցուցահանդեսներ ==
1918 - Չիտա - անհատական
1920 - Վլադիվոստոկ - անհատական
1925 - «Մոսկվացի գեղանկարիչներ»
1926 - «Կեցություն» նկարչական միավորում
1927 - «Կեցություն»
1928 - «Կեցություն»
1929 - «Կեցություն»
1930 - «Մոսկվայի նկարիչների միություն» (ՄՆՄ)
1931 - «ՄՆՄ»
1931 - ՌԽՍՀ նկարիչների միության Մոսկվայի մասնաճյուղ
1932 - «ՄՆՄ»
1934 - Երիտասարդ սկսնակ նկարիչների ցուցահանդես
1934 - ՌԽՍՀ նկարիչների միության Մոսկվայի մասնաճյուղ
1936 - ՌԽՍՀ նկարիչների միության Մոսկվայի մասնաճյուղ
1937 - ՌԽՍՀ նկարիչների միության Մոսկվայի մասնաճյուղ
1940 - ՌԽՍՀ նկարիչների միության Մոսկվայի մասնաճյուղ
1941 - ՌԽՍՀ նկարիչների միության Մոսկվայի մասնաճյուղ
1943 - Սամարղանդ - անհատական
1943 - Սիմֆերոպոլ - անհատական


== Ծանոթագրություններ ==


== Արտաքին հղումներ ==
Биография на сайте Энциклопедии фонда «Хайазг»
ARTinvestment.RU / Художники / Аветов Михаил Никитич
Առիմայի շրջան

Առիմայի շրջան (արաբ․՝ ناحية عريمة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Բաբի գավառի 4 շրջաններից մեկը։
Վարչական կենտրոնն է Առիմա քաղաքը։ 2004 թվականի մարդահամարի տվյալներով շրջանը ունի 32,041 բնակչություն։ Տարածքը կազմում է 317.38 կմ2։


== Ծանոթագրություններ ==
1253

1253 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1253 թվականն է, 
XIII դարի 53-րդ տարին։


== Դեպքեր ==


== Ծնունդներ ==


== Մահեր ==
Հոկտեմբերի 9 - Ռոբերտ Գրոսետեստ, Օքսֆորդի համալսարանի մագիստրոս, այնուհետև՝ կանցլեր, եպիսկոպոս
Մարդ առանց դեմքի

Մարդ առանց դեմքի (անգլ.` The Man Without a Face) դրաման Մել Գիբսոնի նկարահանած առաջին ռեժիսորական աշխատանքն է, որտեղ հենց ինքն էլ մարմնավորում է գլխավոր հերոսին։ Ֆիլմը նկարահանված է 1972 թ.-ին Իզաբել Հոլանդի կողմից գրված համանուն վեպի հիման վրա։ Գիբսոնի դեբյուտը ռեժիսուրայում կինոքննադատների կողմից արժանացավ դրական գնահատականների։ 


== Դերերում ==
Մել Գիբսոն- Ջասթին Մաքլեոթ
Նիք Ստալ- Չարլզ «Չաք» Նորստեդտ
Մարգարեթ Ուիթոն - Քեթրին Փելին
Ավարներ

Անվան այլ կիրառումների համար տե՛ս՝ Ավարներ (այլ կիրառումներ)Ավարներ (ավար․` магIарулал)` Կովկասի ժողովուրդներից մեկը, որը բնակվում է լեռնային Դաղստանի արևմտյան մասում և մասամբ Ադրբեջանական ԽՍՀ-ում։ Ավարների թիվը 396 հազար է (1970)։ Լեզուն ավարերենն է։
Հնուց ի վեր ավարները ապրել են լեռնային Դաղստանում, արևելյան Վրաստանում և հյուսիսային Ադրբեջանում։ Այդ տարածքը անվանում են Ավարստան։ Այսօրվա Դաղստանի քանակով ամենամեծ ժողովուրդն է։


== Բնակության տարածքը ==
Զբաղեցնում են լեռնային Դաղստանի մեծագույն մասը, ապրում են նաև հանրապետության հյուսիսային (դաշտային) հատվածում։ Ադրբեջանում ավարները ապրում են հիմնականում Բալականի և Զաքաթալայի շրջաններում, որտեղ 1999 թ.-ի դրությամբ հասնում էին 49,800 մարդու։ ՌԴ-ում ապրում են նաև հարևան Չեչնիայում, Կալմիկիայում։


== Լեզու ==
Մայր լեզուն հանդիսանում է ավարերենը, որը պատկանում է հյուսիս-կովկասյան ընտանիքի նախ-դաղստանյան լեզվախմբին։ Ավարերենը այսօր հանդիսանում է մեռյալ Ալարոդյան լեզվական աշխարհի կենդանի շարունակությունը։ Լավ են տիրապետում ռուսերենին և կումիկերենին (Դաղստանի ավարները), թուրքերենին (Թուրքիայի ավարները), ադրբեջաներենին (Ադրբեջանի ավարները)։


== Հավատք ==
Հավատացյալները հիմնականում դավանում են իսլամը (սուննի ճյուղը)։ Հայտնի է նաև, որ 6-13 դարերում ավարյան Սարիր պետությունը եղել է քրիստոնյա երկիր։ Հավատացյալ ավարները մուսուլման-սունիներ են։
Բատու (կղզիներ)

Բատու (ինդոն.՝ Kepulauan Batu), կղզեխումբ Հնդկական օվկիանոսում։ Բատուն գտնվում է Սումատրայի արևմուտքում՝ Նիաս և Մենտրավայ կղզիների միջև։ Ինդոնեզերեն և մալայերեն անվանումը նշանակում է «քար» կամ «ժայռ»։


== Աշխարհագրություն ==
Կղզեխմբում կա 48 կղզի, զբաղեցնելով մոտ 16,5 հազար կմ2 տարածք, որից հողը՝ 1154 կմ2։
Տարածքից 1154 կմ2 - ից 1125 կմ2-ն զբաղեցնում են 3 խոշոր կղզիներ՝ Պինին, Տանախմասան, Տանախբալան։

Տանախբալա - 467,6 կմ 2, բարձրությունը ծովի մակարդակից՝ 302 մ
Տանախմասա - 344,3 կմ 2, բարձրությունը ծովի մակարդակից՝ 204 մ
Պինի - 312,7 կմ2, բարձրությունը ծովի մակարդակից՝ 82 մ


== Բնակչություն ==
Կղզեխմբում բնակվում է մոտ 10,5 հազար մարդ։


== Ծանոթագրություններ ==
Խաչկավանք (Էրզրումի գավառ)

Խաչկավանք, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 20 կմ հյուսիս, Արևմտյան Եփրատի ավազանի գետակներից մեկի ափին, Ծաղկավետ լեռան հարավային փեշերին։


== Անվան ստուգաբանություն ==
Ըստ ավանդության Հերակլ Կայսեր Պասրկաստանի դեմ մղած կռիվների ժամանակ այս վայր է բերվել Քրիստոսի խաչափայտը, որի խփված տեղից աղբյուր է բխել։ Այդ աղբյուրի մոտ էլ կառուցվել է վանք, որը կոչվել է Խաչկավանք։ Իսկ ավելի ուշ ստեղծված բնակավայրը ևս կոչվել է վանքի անունով։


== Պատմություն ==
Գյուղի բնակիչների մի մասը 1830 թվականին գաղթել է Ախալքալաքի շրջանի Խանդո գյուղ։ Հայերը բռնի տեղահանվել են Մեծ Եղեռնի ժամանակ։


== Բնակչություն ==
1877-1878 թվականներին ուներ 7 տուն հայ և 26 թուրք, իսկ 1909 թվականին 14 տուն հայ և 38 տուն թուրք բնակիչ։ Նախքան 1915 թվականի Մեծ եղեռնը ուներ 50 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, այգեգործություն, արհեստներն ու առևտուրն էր։


== Պատմամշակութային կառույցներ ==
Գյուղում էր գտնվում Խաչկավանք անունով վանքը, որն ավելի հին է քան գյուղը։ Այն կառուցվել է VII դարում։ Տաճարն ունի հաստ և ամրապինդ պատեր։ Տաճարի հարավային կողմում գտնվում են միաբանների խցեր, ուխտավորների սենյակներ, արձանագրություն ունեցող դամբարաններ և խաչքարեր։ Խաչքարերից մեկը 1229 թվականի է։


== Կրթություն ==
Գյուղն ուներ հայկական վարժարան։


== Գրչություն ==
Գյուղը եղել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստելլա Վանդեր

Ստելլա Վանդեր (ծննդյան անունը Ստելլա Զելցեր ֆր.՝ Stella Zelcer, հայտնի է նաև որպես Ստելլա, դեկտեմբերի 12, 1950(1950-12-12), Փարիզ), ֆրանսիացի երգչուհի, երաժիշտ։


== Կենսագրություն ==
Ստելլա Վանդերը ծնվել է Փարիզում 1950 թվականին Լեհաստանից ներգաղթածների ընտանիքում։ Երաժշտություն գրել է 1960-ական թվականների սկզբին հորեղբոր՝ Մորիս Շորենսլափի հետ։ Նրանց երգերը ժամանակին համահունչ Yé-yé ոճի պարոդիաներ էին։ Ստելլայի առաջին մինի ալբոմը, որտեղ ներառված էր "Pourquoi pas moi" երգը, թողարկվել է 1963 թվականի նոյեմբերին, երբ նա տասներկու տարեկան էր։ 
1966 թվականին «Un air du folklore Auvergnat» («Օվերնյե բարբառով ժողովրդական երգ», ծաղրելով Շեյլայի «Le Folklore Américain»), մեծացրեց նրա համբավը, որին հաջորդեց «Auvergnat» ասոցիացիայի բողոքի ցույցերը, որոնք երգի բառերը լուրջ էին ընդունել։ Վանդերը երաժշտությամբ տարվեց որպես «հրապուրիչ սարկազմով»։ Վանդերի վերջին ձայնասկավառակը որպես «Ստելլա» թողարկվել է 1967 թվականին։


== Մագմա ==
Հետագայում Ստելլա Վանդերն ամուսնացել է Magma-ի ռոք խմբի թմբկահար Քրիստիան Վանդերի հետ և հայտնվել է Մագմայի բազմաթիվ ալբոմներում։ 1990-ականների վերջին Մագմայի բարեփոխումներից հետո նա ավելի մեծ դերակատարություն է ունեցել խմբի ստուդիական և կատարողական աշխատանքներում, և հանդիսանում է Magma-ի ամենաճանաչված վոկալիստը։


== Սոլո ալբոմներ ==
1991 թվականին թողարկել է առաջին սոլո ալբոմը որպես Ստելա Վանդեր`  D'épreuves d'amour (Seventh A-VIII)
Le coeur allant vers (Ex-Tension, with Sophia Domancich) թողարկվել է 2004 թվականին
2011 was released Passage du Nord Ouest (Seventh AKT XVII 2 CD) թողարկվել է 2011 թվականին (Ձայնագրվել է Փարիզում, 29/12/1991)
1963-1968 թթ. թողարկվել է 40 շարք
Pourquoi pas moi թողարկվել է 1997 թվականին (Magic records 2 C)


== Ծանոթագրություններ ==
Հելգի Օլաֆսոն

Հելգի Օլաֆսոն (իսլ.՝ Helgi Ólafsson; 1956 թվականի օգոստոսի 15-ին, Ռեյկյավիկում), իսլանդական շախմատիստ, գրոստմաստեր (1985 թվականին)։
Երկու անգամ դարձել է Իսլանդիայի չեմպիոն (1978 և 1981)։ Շախմատային օլիմպիադայի ժամանակ եղել է Իսլանիայի կազմի 4-րդ խաղացողը (1980—1986), նույն ժամանակներում 1984 և 1986 թվականներին օլիմպիական խաղերում խաղացել է 1 տախտակով։ Գրանցել է ամենալավ արդյունքը միջազգային մրցաշարներում; Ռեյկյավիկ 1984 — 1-3-րդ; Նեսկեյպստադյուր (1984) — 1 տեղ; Գեուսդալ 1985 — 5-7-րդ տեղեր; Կոպենհագեն (1985) — 2-4-րդ տեղեր; Վինիպեգ (1986) — 3-4-րդ տեղեր; Նյու Յորք (1986) — 3-6-րդ տեղեր; Տորսխավն (1987) — 2-4-րդ տեղերը։


== Վարկանիշի փոփոխության գծապատկեր ==


== Ծանոթագրություններ ==
Նեմերզ (գյուղ, Դորոգոբուժսկի շրջան)

Նեմերզ (ռուս.՝ Немерзь), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Ժորժ Անտինյակ

Սեն Ժորժ Անտինյակ (ֆր.՝ Saint-Georges-Antignac ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժենի դը Սանտոնժ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17332։


== Բնակչություն ==
Համայնքի բնակչությունը 2010 թվականին կազմում էր 400 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Ժորժ Անտինյակի վիճակագրության ազգային ինստիտուտ (ֆր.)
Նովի Բիկտյաշ

Նովի Բիկտյաշ (ռուս.՝ Новый Биктяш, բաշկիրերեն՝ Яңы Бикташ), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 349 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աթինայի գավառակ

Աթինա, գավառակ Օսմանյան կայսրության Տրապիզոնի վիլայեթում։ Գտնվում էր Սև ծովի հարավային ափին։ Կենտրոնը Աթինա քաղաքն է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Առնոր Տրաուստասոն

Առնոր Տրաուստասոն (իսլ.՝ Arnór Ingvi Traustason, ապրիլի 30, 1993(1993-04-30), Կեֆլավիկ), իսլանդացի ֆուտբոլիստ, Վիեննայի «Ռապիդ» ակումբի և Իսլանդիայի հավաքականի կիսապաշտպան։


== Ակումբային կարիերա ==
Տրաուստասոնը համարվում է իր հայրենի քաղաքի «Կեբլավիկ» ակումբի սանը։ 2010 թվականի սեպտեմբերի 13-ին «Ֆրամ» ակումբի դեմ խաղում նա դեբյուտել է Իսլանդիայի ֆուտբոլի առաջնությունում։ Սեպտեմբերի 25-ին «Վեստմաննաեյար» Արնորը խփեց իր առաջին գոլը Կեբլավիկում։ 2012 թվականի ամռանը վարձակալության հանձնվեց նորվեգական «Սաննես Ուլֆ» ակումբում։ Օգոստոսի 26-ին «Սոգնդալ» ակումբի դեմ խաղում Տրաուստասոնը դեբյուտեց Տիպելիգայում։
2014 թվականի սկզբին Առնորը տեղափոխվեց շվեդական «Նորչյոպինգ» ակումբ։ Մայիսի 15-ին, «Ֆալկենբերգ» ակումբի դեմ խաղում նա դեբյուտեց Ալսվենսկան լիգայում։ Հուլիսի 14-ին, «Յուրգորդեն» ակումբի դեմ խաղում Առնորտը «Նորչյոպինգում» խփեց իր առաջին գոլը։ 2015 թվականին նա օգնեց թիմին դառնալ չեմպիոն և նվաճել Շվեդիայի սուպերգավաթը։


== Միջազգային կարիերա ==
2015 թվականի նոյեմբերի 13-ին Լեհաստանի հավաքականի դեմ ընկերական խաղում Տրաուստասոնը դեբյուտել է Իսլանդիայի հավաքականում։ 2016 թվականի հունվարի 13-ին Ֆինլանդիայի դեմ խաղում նա խփել է իր առաջին գոլը ազգային հավաքականում։


== Ձեռքբերումներ ==
Թիմային
 Նորչյոպինգ

 Շվեդիայի չեմպիոն՝ 2015
Շվեդիայի սուպերգավաթ՝ 2015


== Ծանոթագրություններ ==


== Արտաքին հղումներ ==
Կայքէջը soccerway.com-ում
Սմոլֆութ

«Սմոլֆութ» (անգլ.՝ Smallfoot), ամերիկյան կատակերգական մուլտֆիլմ, որ ստեղծվել է 3D-անիմացիայի միջոցով։ Նախագծի ռեժիսորն ու սցենարիստը Քարի Քիրկպատրիկն է։ Սցենարի հիմում ընկած է Սերջո Պաբլոսի ստեղծագործությունը։ Դերերը հնչյունավորել են Չենինգ Թաթումը, Ջեյմս Կորդենը, Լեբրոն Ջեյմսը, Ջինա Ռոդրիգեսը, Դենի Դե Վիտոն, Յարա Շահիդին, Իլի Հենրին և Ջիմի Տատրոն։ Պրեմիերն կկայանա 2018 թվականի սեպտեմբերի 13-ին ԱՄՆ-ում։


== Սյուժե ==
Միգոն (Չենինգ Թաթում) եթի է, ով հավատում է, թե անորսալի արարածները՝ «սմոլֆութները» (իրականում՝ մարդիկ), իսկապես գոյություն ունեն։


== Հնչյունավորում ==
Չենինգ Թաթում — եթի Միգո
Ջեյմս Կորդեն — Պերսի
Լեբրոն Ջեյմս — եթի Գվանգի
Ջինա Ռոդրիգես — եթի Կոլկու
Դենի Դե Վիտո — եթի Միգո
Յարա Շահիդի — Բրենդի ընկերուհին
Իլի Հենրի — եթի Ֆլեմա
Ջիմի Տատրո — եթի Տորպա


== Արտադրություն ==
2017 թվականի մայիսի 11-ին հայտարարվել է մուլտֆիլմի վրա կատարվող աշխատանքների մեկնարկի մասին, ներկայացվել են հնչյունավորող դերասանները՝ Չենինգ Թաթում, Զենդայա և Ջինա Ռոդրիգես։ Համակարգչային անիմացիայով զբաղվել է Sony Pictures Imageworks ընկերությունը, որը պատրաստել է Warner Animation Group կինոընկերության «Արագիլներ» մուլտֆիլմի անիմացիան։ Նախապես ռեժիսորի պարտականություններն ստանձնել է Ռայան Օ'Լոքլինը, որը հարուստ փորձ էր ձեռք բերել DreamWorks Animation-ում։ Հետագայում նրան փոխարինել է Քարեյ Քիրկպատրիկը։


=== Պրեմիերա ===
Ֆիլմի առաջին ցուցադրությունը նախատեսված է 2018 թվականի սեպտեմբերի 28-ին։


== Ծանոթագրություններ ==


== Արտաքին հղումներ ==
Սմոլֆութ(անգլ.) ֆիլմը Internet Movie Database կայքում
Թել Էրմեն

Թել-Էրմեն, Հայկական թիլ-հողաբլուր պատմական Հայաստանի հարավում, Տիգրիսի ձախակողմյան վտակ Խաբուր գետի հովտում։


== Ծանոթագրություններ ==
Քվեշի (Գորիի շրջան)

Քվեշի (վրաց.՝ ქვეში), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 750 մետր բարձրության վրա։ Շրջկենտրոն Գորիից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 950 մարդ։


== Ծանոթագրություններ ==
Վերջավոր մաթեմատիկա

Վերջավոր մաթեմատիկա, մաթեմատիկական այն եղանակների համախմբությունը, որոնք գործ ունեն միայն կոնստրուկտիվ (այսինքն՝ վերջավոր կառուցվածք ունեցող) մաթեմատիկական օբյեկտների հետ։ Ուստի վերջավոր մաթեմատիկան նման է կոնստրուկտիվ մաթեմատիկային, սակայն, ի տարբերություն նրան, ընդհանրապես ասած, չի դիմում կոնստրուկտիվ տրամաբանությանը և թույլատրում է օժանդակ դիտարկումներում օգտագործել անվերջ կառուցվածք ունեցող մաթեմատիկական օբյեկտներ (օրինակ՝ սովորական ձևով սահմանված իրական թվերը և ֆունկցիաները)։ Վերջավոր մաթեմատիկան համարյա ամբողջությամբ ընդգրկում է մաթեմատիկաի որոշ բաժիններ, օրինակ՝ կոմբինատորիկա, գրաֆների տեսություն, ավտոմատների տեսություն, կոդավորման տեսություն (տես Կոդ, Կոդավորում), թվանշանային հաշվողական մեքենաների տեսություն և այլն։ Վերջավոր մաթեմատիկայի այդպիսի բաժինների համախմբությունն երբեմն անվանում են դիսկրետ (ընդհատ) մաթեմատիկա։ Որոշ բաժիններում (օրինակ, թվերի տեսություն, տրամաբանություն, ալգորիթմների տեսություն, մաթեմատիկական ծրագրավորում) վերջավոր մաթեմատիկան կազմում է օգտագործվող մաթեմատիկական եղանակների հիմքը և ընդգրկում բովանդակության զգալի մասը։ Հանրահաշվի, երկրաչափության, հավանականությունների տեսության որոշ կարևոր ենթաբաժիններ հիմնվում են վերջավոր մաթեմատիկայի եղանակների վրա (օրինակ՝ վերջավոր խմբերի, օղակների, դաշտերի տեսությունները, վերջավոր պրոյեկտիվ երկրաչափությունները, հավանականությունների «տարրական» տեսությունը և այլն)։ Երբեմն միևնույն երևույթը հնարավոր է քննարկել և՝ անվերջ, և՝ վերջավոր մաթեմատիկայի տեսանկյունից․ օրինակ՝ էլեկտրական հաղորդիչներից կազմված բարդ շղթաների աշխատանքը կարելի է հետազոտել երկու ձևով՝ 1․ քանակապես արտահայտել շղթայի տարբեր հաղորդիչներով անցնող հոսանքները դիմադրություններից և էլեկտրաշարժ ուժերից ելնելով՝ համաձայն Օհմի և Կիրխհոֆի օրենքների, 2․ վերագրելով շղթայի բոլոր հաղորդիչներին 0 կամ 1 արժեքները (որտեղ 1 նշանակում է՝ «տվյալ հաղորդիչն անցկացնում է հոսանք», իսկ 0՝ «տվյալ հաղորդիչը չի անցկացնում հոսանք»)՝ հետազոտել, թե որ դեպքերում է ամբողջ շղթան անցկացնում հոսանք, որ դեպքերում՝ ոչ։ Առաջին մոտեցումը բնորոշ է անվերջ (կամ «անընդհատ») մաթեմատիկային, երկրորդը՝ վերջավոր մաթեմատիկային։ Վերջին մոտեցումը նպատակահարմար է օգտագործել, օրինակ՝ տեխնիկական հարմարանքներ կառավարող էլեկտրական շղթաների ստեղծման համար, երբ մեզ հետաքրքրում են հիմնականում կառավարող ազդանշաններ տալու կամ չտալու պայմանները, իսկ ազդանշանի քանակական բնու թագիրը էական նշանակություն չունի կառավարման համար (տես Կիբեռնետիկա)։ Վերջավոր մաթեմատիկայի աճող դերը ժամանակակից գիտության մեջ պայմանավորված է նրա կիրառություններով կառավարման և ավտոմատացման խնդիրներում, մասնավորապես այն խնդիրներում, որոնք պահանջում են հաշվողական մեքենաների օգտագործում (ինչ-որ մի երևույթ թվանշանային հաշվողական մեքենաների միջոցով հետազոտելու համար պետք է այն մոդելավորել վերջավոր մաթեմատիկայի եղանակներով)։
Շանսոնիե

Շանսոնիե (ֆր.՝ chansonnier chanson՝ «երգ»-ից), ֆրանսիացի էստրադային երգիչ, քառյակների, քառյակերգերի կատարող, «մոնմարտրական» ոճով ժանրային երգերի կատարող, հաճախ դրանց խոսքերի և երաժշտության հեղինակ (տես՝ «Շանսոն»)։ Շանսոնիեի արվեստը ծագել է միջնադարյան ֆրանսիական մենեստրելներից։
18-19-րդ դարերի սահմանագծին ժողովրդի հեղափոխական վերելքն առաջ բերեց շանսոնիեների արվեստի զարգացումը, որոնք իրենց երգերով արձագանքեցին օրախնդիր իրադարձություններին։ Շանսոնիեները հաճախ նոր տեքստերը հարմարեցրել են արդեն գոյություն ունեցող մեղեդիներին։ 19-րդ դարի վերջին «շանսոնիե» սկսեցին անվանել էստրադայի պրոֆեսիոնալ արտիստներին (Գ. Մոնթեգյուս, Ա. Բրյուան և այլք)։


== Ֆրանսիայից դուրս ==
Ֆրանսիայից դուրս շանսոնիեների թվին հաճախ դասում են ֆրանսալեզու երգերի բոլոր կատարողներին։ Այդ պատճառով մի կողմից միավորվում են այնպիսի կատարողներ, ինչպիսիք են Ա. Մարլին, Մ. Շևալյեն, է. Պիաֆը, Իվ Մոնտանը, ժ. Բրասենսը, Շառլ Ազնավուրը՝ հենց շանսոնիեներ, այսինքն՝ շանսոնների կատարողներ, և մյուս կողմից՝ Մ. Մատյոն, Ջո Դասենը, Պ. Կաասը և շատ ուրիշներ, որոնք կատարում են ֆրանսիական էստրադային երգեր։
Ֆրանսիացի կատարողների արվեստն ազդեցություն է թողել եվրոպական երկրների, այդ թվում՝ ԽՍՀՄ-ի և Ռուսաստանի ժամանակակից էստրադային երաժշտական արվեստի վոկալ ժանրերի զարգացման վրա (Մ. ն. Սավոյարով, Ա. ն.Վերտինսկի, Լ. Օ. Ուտյոսով, Մ. Ն. Բեռնես, Բ. Շ. Օկուջավա, Վ. Ս. Վիսոցկի, Ա. Ա. Գալիչ և այլք)։


== Տես նաև ==
Շանսոն
Հեղինակային երգ


== Գրականություն ==
Шансонье // Литературная энциклопедия терминов и понятий / Под ред. А. Н. Николюки. — Институт научной информации по общественным наукам РАН: Интелвак, 2001. — 1596 с. — ISBN 5-93264-026-Х


== Արտաքին հղումներ ==
«Ֆրանսիական մոտիվներ» — Կայք ֆրանսիական շանսոնի մասին
Էդիթ Պիաֆ
Ամերիկյան ժիգոլո (ֆիլմ)

«Ամերիկյան ժիգոլո» (անգլ.՝ American Gigolo), ամերիկյան քրեական մելոդրամա՝ նկարահանված 1980 թվականին։ Ռեժիսորը և սցենարի հեղինակը Փոլ Շրեդերն է։


== Սյուժե ==
Ջուլիան Քեյը ժիգոլո է. նրա բիզնեսը կանանց հաճույք պատճառելն է։ Ջուլիանն ապրում է հիանալի կյանքով՝ հագնվում է ճաշակով, վարում է շքեղ ավտոմեքենա։ Հանդիպումներից մեկի ժամանակ նա ծանոթանում է Միշել Սթրաթոնի՝ բարձրաստիճան քաղաքական գործչի կնոջ հետ։ Միշելը դժբախտ է ամուսնական կյանքում։ Նա աստիճանաբար տարվում է Ջուլիանով և զույգը սկսում է պարբերաբար հանդիպել։
Ջուլիանի հաճախորդներից մեկին սպանում են։ Սպանության գիշերը Ջուլիանը մեկ այլ կնոջ` Լիզա Ուիլյամսի հետ էր, որը չի ուզում վկայություն տալ, որովհետև վախենում է կորցնել իր հեղինակությունը։ Իրավիճակը էլ ավելի է վատանում և Ջուլիանը հասկանում է, որ իրեն ուզում են դավել։ Գործակալ Սանդեյը հարցաքննության ժամանակ Ջուլիանին հասկացնում է, որ նա է գլխավոր կասկածյալը։
Ջուլիանը սկսում է թաքնվել ոստիկանությունից։ Նա օգնություն է խնդրում կավատ Լեոնից, սակայն վերջինս հրաժարվում է օգնել։ Արդյունքում փոխադարձ հայհոյանք ու ծեծկռտուք է սկսվում, որի ժամանակ Լեոնը պատշգամբից ընկնում և մահանում է, չնայած որ Ջուլիանը փորձում էր նրան փրկել։
Վերջիվերջո Ջուլիանը հանձնվում է ոստիկանությանը։ Անսպասելիորեն Միշելը դատապաշտպաններ է վարձում և ալիբի ներկայացնում, ասելով, որ իբր, ինքը սպանության օրը Ջուլիանի հետ է եղել։


== Դերասանների ընտրություն ==
Սկզբում Ջուլիանի դերը առաջարկվեց Ջոն Տրավոլտային, սակայն վերջինս հրաժարվեց դերից և այն ներկայացրին Ռիչարդ Գիրին։ Իմանալով, որ Տրավոլտան չի խաղալու, հրաժարվեց նաև Ջուլի Քրիստին, արդյունքում դերը խաղաց Լորեն Հաթոնը։


== Դերերում ==
Ռիչարդ Գիր - Ջուլիան Քեյ
Լորեն Հաթոն - Միշել Սթրաթոն
Հեկտոր Էլիզոնդո - գործակալ Սանդեյ
Բիլ Դյուկ - Լեոն
Նինա Վան Պալանդտ - Էնն
Քեյ Կալան - Լիզա Ուիլյամս


== Մրցանակներ ==
1981 թվականին ֆիլմը ներկայացվել է «Ոսկե գլոբուս» մրցանակին՝ երկու անվանակարգում.

Լավագույն օրիգինալ երաժշտություն - Ջորջիո Մորոդեր
Լավագույն օրիգինալ  երգ («Call Me») - Դեբի Հարի, Ջորջիո Մորոդեր


== Ծանոթագրություններ ==


== Արտաքին  հղում ==
«Ամերիկյան ժիգոլո»(անգլ.) ֆիլմը Allmovie կայքում:
Обзор и критика фильма Роджер Эберт
Рецензия на фильм Variety
Ժողովածու (1553)

Ժողովածու 1553, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1553 թվի տակ։ Ձեռագիրը գրվել է 15-րդ դարում։ Ստացողը եղել է Հայրապետ աբեղան։ Գրված է թղթի վրա, որը ունի 12,5X8,5 չափս։ Ձեռագիրը կազմված է 250 թերթից։ Գրված է միասյուն, բոլորգիրով։ Կազմը` կաշեպատ տախտակ դրոշմազարդ։ Հիշատակարաններ՝ ստացողի 155բ, հետագայի՝ 250ա(18-րդ դար)։


== Բովանդակություն ==
Ներսես Շնորհալւոյ Բանք չափաս Եփրեմի Վասն ապաշխարութեան։
Կերպ աղոթից Անանիա Շիրակացւոյ Խրատ վասն խոնարհութեան։
Կաղանդացոյց։
Յաղագս ուրացող քահանային։
Առաքելի վարդապետի Բանք խրատականք(չափ)։


== Ծանոթագրություններ ==

J - գրատեսակ (բոլորագիր, նոտրգիր, երկաթագիր, շղագիր)
K - մանրանրանկարի տեսակը Մնրկնկր.՝ տր - տերունաան, ավ - ավետարանիչ, խր - խորան, կխ - կիսախորան, լզ - լուսանցազարդ։ 
L - պահպանակի տվյալները, էջ, նյութ, տառատեսակ, եթե կան
M - կազմի տվյալները եթե կան
N - աստառի տվյալները եթե կան
O - հշտկրն., հիշատակարաններ, գրել դիմացի տողերը, եթե կան
P - գրել բովանդակությունը
Q - ծաղկող
R - պատվիրատու
Մարգարեթ Գորման

Մարգարեթ Գորման (անգլ.՝ Margaret Gorman, օգոստոսի 18, 1905(1905-08-18), Վաշինգտոն, Կոլումբիայի շրջան, ԱՄՆ - հոկտեմբերի 1, 1995(1995-10-01), Բոուի, Փրինս Ջորջս շրջան, Մերիլենդ, ԱՄՆ), ամերիկյան մոդել և գեղեցկության թագուհի, "Միսս Ամերիկա" գեղեցկության առաջին մրցույթի հաղթող 1921թ.:


== Կենսագրություն ==
Գորմանը սովորել է Վաշինգտոնի Արևմտյան միջնակարգ դպրոցում, որտեղ էլ նրա լուսանկարը ներառվել են Վաշինգտոնի ժողովրդական մրցույթում։
Նա ընտրվել է Միսս Կոլումբիա 1921 թվականին 16 տարեկանում ՝ իր մարզական ունակությունների, անցյալի ձեռքբերումների և շփվող բնավորության շնորհիվ ։ Այս հաղթանակի արդյունքում նա հրավիրվել էր մասնակցելու Ատլանտիկ Սիթիի երկրորդ ամենամյա մրցույթին, որը տեղի է ունեցել 1921 թվականի սեպտեմբերի 8-ին ՝ որպես պատվավոր հյուր ։ Այնտեղ նրան հրավիրել են մասնակցելու նոր միջոցառմանը ՝ "Միջքաղաքային գեղեցկուհի" մրցույթին։ Նա հաղթել է "Միջքաղաքային գեղեցկուհի, սիրահար" եւ "Ամերիկայի ամենագեղեցիկ լողացող աղջիկը" տիտղոսները։ Նա արժանացել է գլխավոր մրցանակին` "Ոսկե ջրահարս" մրցանակ-ին։ Նա պետք է պահպպաներ իր դիրքերը հաջորդ տարի, սակայն մեկ ուրիշը ստացավ "Միսս Վաշինգտոն, Կոլումբիա" տիտղոսը, ուստի փոխարենը նա ներկայացավ որպես "Միսս Ամերիկա":Նա միակ Միսս Ամերիկան էր, որն իր թագը ստացավ տարեվերջին։
Ավելի ուշ Գորմանն ասել է. " Ես երբեք չեմ ցանկացել լինել Միսս Ամերիկա ։ Դա  իմ գաղափարը չէր։ Ես հոգնել եմ այդ ամենից։ Ես իսկապես ուզում եմ մոռանալ այս ամենը":Սակայն նա դեռ  այդ ժամանակ պահում էր ծովային ալիքի գույնի ,փայլերով շիֆոնային զգեստ, որը կրել էր 1922 թվականի մրցույթում ։


== Անձնական կյանք ==
Գորմանը շարունակում էր մրցել 1922 - ին և  մնում է ամբոխի սիրելին։ Մի քանի տարի անց նա ամուսնանում է Վիկտոր Կեհիլի հետ և երջանիկ է լինում մինչև նրա մահը 1957 թվականին ։ Նա իր ողջ կյանքը ապրել է Վաշինգտոնում, և սիրում էր ճանապարհորդել։
Նա մահացել է 1995 թվականի հոկտեմբերի 1-ին 90 տարեկանում։


== Ծանոթագրություններ ==


== Արտաքին հղումներ ==
Margaret Gorman at MissAmerica.org
"Margaret G. Cahill, 90, Is Dead; Was First Miss America, in 1921" at New York Times
Margaret Gorman: First Miss America And Washingtonian
Լեզ Էսար (Ծովափնյա Շարանտի գավառ)

Լեզ Էսար (ֆր.՝ Les Essards) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Պորշեր կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17154։


== Բնակչություն ==
Համայնքի բնակչությունը 2010 թվականին կազմում էր 615 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լեզ Էսար (ֆր.)
Թռչունի արձանիկ (մ․թ․ա․ 15-14-րդ դարեր, Լճաշեն)

Թռչունի արձանիկ, մ․թ․ա․ 15-14-րդ դարերում Լճաշենում հայտնաբերված արձանիկ, որը ներառված է Հայաստանի պատմության թանգարանի հավաքածուում 2009-50 համարի ներքո։


== Նկարագրություն ==
Պատվանդանին նստած թռչունի քանդակ է։ Երկարակտուց է, երկարապոչ։ Աչքերը ուռուցիկ կլորակներ են, որոնց կենտրոնի փոսիկները ունեցել են գունավոր ագուցվածքներ։ Իրանը սնամեջ է, կրծքամասին և կողերին արված են մեկական սեպաձև բացվածքներ։ Թռչունի թևերը, կտուցը և պոչը գծազարդված են։ Պատվանդանը խարսխաձև հիմքով քառանիստ սյուն է՝ հարդարված եռանկունի ծակոտիկներով և գծազարդերով։ Խարսխի ծայրաթևերը ավարտվում են մեծաբերան, դուրս պրծած աչքերով մեկական գորտերի ոճավորված մանրաքանդակներով։


== Ծանոթագրություններ ==


== Արտաքին հղումներ ==
Լճաշենի մշակույթի զարգացման հիմնական էտապները Archived 2019-12-06 at the Wayback Machine.


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Հարություն Մնացականյան, Լճաշենի մշակույթի զարգացման հիմնական էտապները, Երևան, 1968։
Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։
Fortnite

Ֆորտնայթ, համակարգչային խաղ, որը մշակվել է Epic Games-ի և Epic Games Poland-ի կողմից։ Թողարկվել է 2017 թվականին, իսկ 2018 թվականին ակնկալվում է ամբողջական տարբերակի թողարկումը։ Խաղը հիմնված է օրվա ընթացքում ռեսուրսներ հավաքելու և գիշերը գոյատևելու սկզբունքի վրա:նաև 2018 թվականին տեղի ունեցավ  Fortnite խաղի աշխարհի առաջնությունը վորում կար երկու հոգանոց և մեկ։Մեկ հոգանոցում առաջին տեղի դեպքում մրցանակն էր 3,000,000$, իսկ երկու հոգանոցում  առաջին տեղի դեպքում նույնպես 3,000,000 $:


== Էություն ==
Սա «Epic»-ի առաջին խաղն է, որը ստեղծվել է սեփական «Unreal Engine 4» խաղային շարժիչով։ «Fortnite»֊ն գոյատևման համար համագործակցված ավազակախումբ է, որի հիմնական նպատակը բացահայտումները, ռեսուրսների հավաքումը, ամրացված շենքեր կառուցելը և հրեշերի դեմ պայքարելն է։
Խաղացողները  հավաքելու  են այնպիսի իրեր, որոնցով  կարող են կառուցել տներ և գիշերները պաշտպանվել զոմբիներից։ Խաղի մեջ շինարարությունը կլինի հիմնական մեխանիկան։ Խաղացողները կարող են կառուցել  իրենց տան յուրաքանչյուր պատը 3x3 ցանցով, նաև կարող են կառուցել աստիճաններ, տանիք և պատուհաններ։ Խաղի տեղանքը և քարտեզները պատահականորեն են ստեղծվել, և խաղացողներին տրվում է զանազան տարբեր զենքեր, ինչպիսիք են հրացանը կամ դիպուկահար հրացանը։ Խաղացողները կարող են նաև ոչնչացնել շրջակա միջավայրի օբյեկտները և դեկորացիաները և ռեսուրսներ ձեռք բերել:խաղում կան տարբեր զենքեր և դրանք բաժանված են գույների ամենավատը մոխրագույնն է հետո կանաչը կապույտը մանուշակագույն իսկ ամենալավը ոսկեգույնն այսինքն օրինակ ավտոմատը ունի այդ բոլոր տեսակները


== Խաղի զարգացում ==
Fortnite-ն ներկայացվել է 2011 թվականի դեկտեմբերի 10-ին «Epic»-ի կողմից։ 2014 թվականի ապրիլի 8-ին հայտարարվեց, որ խաղը կլինի անվճար։
Խաղի հայեցակարգը ներկայացվել է «Game Jam»֊ի ժամանակ, որի ընթացքում մշակողները պետք է փոքր խաղ պատրաստեն սահմանափակ ժամակում։ Խաղի ալֆա տարբերակը թողարկվեց և հասանելի էր 2011 թվականի դեկտեմբերի 2-ից մինչև 2014 թվականի դեկտեմբերի 19-ը:   


== Ծանոթագրություններ ==


== Արտաքին հղումներ ==
Պաշտոնական կայք
Էրվի լը Շատալ

Էրվի լը Շատալ (ֆր.՝ Ervy-le-Châtel), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 1207 մարդ, բնակչության խտությունը` 56.43 մարդ/կմ²։ Բնակավայրը զբաղեցնում է 21.39 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 691 աշխատունակ (15-64 տարեկան) բնակիչ, որոնցից ակտիվ էին 478-ը, իսկ ոչ ակտիվները` 213։ Ակտիվության ցուցանիշը կազմում է 69,2 %։ 478 աշխատունակ մարդկանցից աշխատել է 402 անձ (224 տղամարդ և 178 կին)։ Գործազուրկ են եղել 76 անձ (31 տղամարդ և 45 կին)։ 213 անաշխատունակներից 47-ը եղել են աշակերտներ կամ ուսանողներ, 102-ը` թոշակառուներ, իսկ 64-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Գուսարովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Գուսարովսկի գյուղական խորհուրդ (այլ կիրառումներ)Գուսարովսկի գյուղական խորհուրդ  (ուկրաիներեն՝ Гусарівська сільська рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Գուսարովսկի գյուղական խորհրդում բնակվում էր 1656 մարդ։ Բնակավայրը զբաղեցնում է 85.19 կմ² տարածք։ Բնակչության խտությունը կազմում էր 19.44 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գրեմյաչկի (գյուղ, Բոգորոդսկի շրջան)

Անվան այլ կիրառումների համար տե՛ս՝ ԳրեմյաչկիԳրեմյաչկի (ռուս.՝ Гремячки), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիդուվեռե (այլ կիրառումներ)

Վիդուվեռե անունը կամ տերմինը կարող է վերաբերել հետևյալ հոդվածներին․

Վիդուվեռե - գյուղ Էստոնիայի Կադռինա շրջանի կազմում։
Վիդուվեռե - գյուղ Էստոնիայի Յիգևա շրջանի կազմում։
Միխայիլ Լոմոնոսով

Միխայիլ Վասիլևիչ Լոմոնոսով (ռուս.՝ Михаил Васильевич Ломоносов, նոյեմբերի 8 (19), 1711, Լոմոնոսովո, Arkhangelsky Uyezd, Archangelgorod Governorate, Ռուսական թագավորություն - ապրիլի 4 (15), 1765, Սանկտ Պետերբուրգ, Ռուսական կայսրություն), ռուս գիտնական, բնախույզ Միխայիլ Լոմոնոսովը ձևակերպել է բնության մեջ մատերիայի (նյութի) և շարժման (էներգիայի) պահպանման սկզբունքը։ 1755 թվականին հիմնել է Մոսկվայի պետական համալսարանը, որը հետագայում կոչվել է նրա անունով։
1731 թվականին ընդունվել է Մոսկվայի Սլավոնա-հունա-լատինական ակադեմիան, ապա սովորել Կիևի Հոգևոր ակադեմիայում և Սանկտ Պետերբուրգի ակադեմիական համալսարանում։ 1736 - 1741 թվականներին Գերմանիայում ուսանել է քիմիա և մետաղաձուլական գործը։
1748 թվականին Սանկտ Պետերբուրգի գիտությունների ակադեմիային կից հիմնադրել է քիմիական լաբորատորիա, մշակել նյութի կառույցի ատոմամոլեկուլային ուսմունքը և հաստատել, որ ջերմությունը պայմանավորված է մասնիկների (կորպուսկուլներ) շարժումով։ Բացատրել է 2 շարք օգտակար հանածոների, այդ թվում նաև նավթի, գազի, քարածխի առաջացումը։
Նա զբաղվել է նաև աստղագիտությամբ (հայտնաբերել է Վեներայի մթնոլորտը), ֆիզիկայի (բացատրել է կայծակի ու հյուսիսափայլի երևույթները) զանազան հարցերով նախագծել և պատրաստել մի շարք օպտիկական սարքեր։
Նա նպաստել է նաև ռուս գրական լեզվի զարգացման, նրա գիտական ուսումնասիրության հիմքի ստեղծմանը, զբաղվել ռուս ժողովրդի պատմության հարցերով, նկարչությամբ և մասնավորապես խճանկարչությամբ։ Նրա խճանկարներից հայտնի են «Պետրոս Առաջինի դիմանկարը» և «Պոլտավայի ճակատամարտը» մոնումենտալ աշխատանքները։
Եղել է Սանկտ Պետերբուրգի, Շվեդիայի և Բոլոնիայի ակադեմիաների ակադեմիկոս, երկրում լուսավորության և գիտության զարգացման ջատագով։
Լոմոնոսովի անունով են կոչվել Ատլանտյան օվկիանոսում ջրի ենթամակերևութային հակահոսանքները և ստորջրյա լեռնաշղթան Հյուսիսային Սառուցյալ օվկիանոսում։


== Լոմոնոսովը հայերեն ==


=== Գրքեր ===


=== Մամուլ ===
Համակերպություն Հոբա (պոեմ)։ «Արարատ», 1851, № 21, փետրվարի 3։ Ռուսերենից աշխարհաբար թարգմ.՝ Ռափայել Պատկանյան։


== Գրականություն ==
Макаров В. К., Художественное наследие М. В. Ломоносова. Мозаики, М. — Л., 1950;
Радовский М. И., М. В. Ломоносов и Петербургская Академия наук, М. — Л., 1961;
М. В. Ломоносов в воспоминаниях и характеристиках современников, М. — Л., 1962;
Западов А. В., Отец русской поэзии. О творчестве Ломоносова, М., 1961;
Макеева В. Н., М. В. Ломоносов — составитель, редактор и рецензент лексикографических работ, "Вопросы языкознания", 1961, № 5;
Langevin L., Lomonossov, 1711—1765, sa vie, son oeuvre, P., 1967;
Shütz W., Michail W. Lomonossow, Lpz., 1970;
Mikhail Vasil’evich Lomonosov on the corpuscular theory, ed. by Н. Leicester, Camb., 1970.


== Ծանոթագրություններ ==
Գնդեվանքի վիմական արձանագրություններ

Ստորև ներկայացված է Վայոց ձորի մարզի Գնդեվազ գյուղից դեպի արևմուտք 13-րդ դարում կառուցված Գնդեվանքի արձանագրությունները՝


== Արձանագրություններ ==


== Ծանոթագրություններ ==